แรงขายทำกำไรกด SET ปิดลบ 9 จุด โบรกฯมอง 1,320 จุด เหมาะสะสมหุ้น แนะจับตาบจ.ประกาศงบ
แรงขายทำกำไรกด SET ปิดลบ 9 จุด โบรกฯมอง 1,320 จุด เหมาะสะสมหุ้น แนะจับตาบจ.ประกาศงบ โดยดัชนีปิดตลาดวันนี้ ที่ระดับ 1,336.31 จุด ลบ 9.03 จุด หรือ 0.67% มูลค่าการซื้อขาย 9.72 หมื่นล้านบาท
12 พ.ย. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,336.31 จุด ลบ 9.03 จุด หรือ 0.67% มูลค่าการซื้อขาย 9.72 หมื่นล้านบาท
10 หุ้นกดดัชนีวันนี้

ด้าน  นายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) เปิดเผยว่า ตลาดหุ้นไทยวันนี้ปรับตัวลงในทิศทางเดียวกับตลาดต่างประเทศ โดยตลาดหุ้นในภูมิภาคเอเชียวันนี้ส่วนใหญ่จะติดลบกันไม่ถึง 1% คล้ายกับตลาดในยุโรปที่เทรดบ่ายนี้ติดลบใกล้ระดับ 1% เหมือนดาวโจนส์ฟิวเจอร์สที่ติดลบกว่า 170 จุด จากแรงขายทำกำไรหลังหลายตลาดขึ้นทดสอบแนวต้านเดิมแล้วไม่ผ่าน แม้ว่าภาพระยะกลางจะดีแต่ก็ให้รอซื้อเมื่อราคาอ่อนตัวลง เนื่องจากตลาดฯตอบรับปัจจัยบวกไปแล้ว ขณะที่ยังต้องเผชิญความเสี่ยงการแพร่ระบาดไวรัสโควิด-19 ทั้งในสหรัฐ และยุโรป จนอาจต้องปิดเมืองหรือเข้มงวดมากขึ้น
ส่วนตลาดบ้านเราขึ้นทดสอบ 1,350 จุดแล้วยังไม่ผ่านไปได้ อย่างไรก็ดีช่วงนี้ให้ติดตามการทยอยประกาศผลประกอบการไตรมาส 3/63 ของบริษัทจดทะเบียน และติดตามสถานการณ์การแพร่ระบาดไวรัสโควิด-19 ซึ่งแม้ทางยุโรปจะมีการล็อกดาวน์ แต่จำนวนผู้ติดเชื้อก็ยังไม่ลดลงมากนัก จึงต้องระวังว่าจะขยายเวลาการล็อกดาวน์หรือไม่
สำหรับแนวโน้มการลงทุนในวันพรุ่งนี้ นายกิจพณ กล่าวว่า ตลาดยังมี upside จากที่มองกำไรผ่านจุดต่ำสุดไปแล้ว แม้ว่าในช่วง 2 สัปดาห์ ดัชนีฯปรับขึ้นไป 150 จุด ถือว่าขึ้นเร็วมากก็อาจพักตัวบ้าง โดยให้แนวรับ 1,320-1,300 จุด ซึ่งเป็นบริเวณที่จะสะสมหุ้นได้ ส่วนแนวต้านให้ไว้ที่ 1,350-1,386 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
SCGP   มูลค่าการซื้อขาย    7,871.97 ล้านบาท  ปิดที่  37.25 บาท  เพิ่มขึ้น  2.75 บาท
KBANK  มูลค่าการซื้อขาย    6,765.60 ล้านบาท  ปิดที่  90.25 บาท  ลดลง   2.75 บาท
AOT    มูลค่าการซื้อขาย    3,911.61 ล้านบาท  ปิดที่  65.50 บาท  ลดลง   2.25 บาท
PTT    มูลค่าการซื้อขาย    3,729.57 ล้านบาท  ปิดที่  37.25 บาท  ลดลง   1.00 บาท
MINT   มูลค่าการซื้อขาย    3,591.42 ล้านบาท  ปิดที่  23.40 บาท  เพิ่มขึ้น  0.60 บาท
 
ตลาดหุ้นเอเชีย

 